વામજ (તા. કડી)

વામજ (તા. કડી) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લામાં આવેલા કડી તાલુકાનું આવેલું એક ગામ છે. વામજ કલોલથી ૮ કિમીના અંતરે  તથા કડી થી ૧૧ કિમી ના અંંતરે આવેલું છે. વામજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ,  દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
વામજમાં શ્રી નિલકંઠેશ્વર મહાદેવ, શ્રી અંબાજી માતા, શ્રી શક્તિ માતા, શ્રી રામ ભગવાન, શ્રી ગણપતિ દાદા, શ્રી વારાહી માતા, શ્રી કમોસ માતા તથા શ્રી રામદેવપીર ભગવાન નું મંદિર આવેલા છે. અહીં વામજ જૈન તીર્થ આવેલું છે, જ્યાંના દેરાસરની દાદા અદિશ્વરની મૂર્તિ રાજા સંપ્રતિના સમયની ગણાય છે.
વામજમાં 60 વર્ષથી પણ જૂની માધ્યમિક શાળા આવેલી છે તે ઉપરાંત ઉચ્ચ માધ્યમિક શાળા, પ્રાથમિક શાળા તથા કોમ્પ્યુટર સેન્ટર પણ આવેલું છે.

 સંદર્ભ 

શ્રેણી:કડી તાલુકો